open-index/open-wikipedia-markdown huggingface dataset:
עבודה מועדפת

ב לחוק הביטוח הלאומי, משנת 1995, **עבודה מועדפת** ו**עבודה נדרשת** היא עבודה של מסיימי שירות חובה בצה"ל ושירות לאומי במקצועות המוגדרים בחוק, לאחר שעבד במשך שישה חודשים מלאים. על העובד להתחיל את עבודתו במהלך השנה הראשונה משחרורו, ולסיימה עד שנתיים מיום סיום שירותו. בעבודה מועדפת, זכאי העובד למענק חד-פעמי. אם עבד פחות משישה חודשים, הוא זכאי, בתנאים מסוימים, למענק חלקי. את המענק משלם המוסד לביטוח לאומי.

נכון לשנת 2025, סכום המענק הוא 11,192 ש"ח. חיילים משוחררים שעבדו בחקלאות במשך ארבעה חודשים בלבד, יקבלו מענק חלקי – 7,461 ש"ח.

## תחומים המוגדרים כעבודה מועדפת
* עבודה במפעלי תעשייה ובתי מלאכה
* עבודה בתחנת דלק רק מתדלקים. עובדי חנות נוחות אינם זכאים למענק (בשנת 2014 הודיע שר הרווחה, מאיר כהן, כי בכוונתו לבטל תחום זה)
* עבודה בבית מלון: מלצרות; קצין ביטחון; חדרנות; עבודה בלתי מקצועית, לרבות שטיפת כלים ועבודת ניקיון ולמעט עבודה פקידותית
* עבודה באתר בנייה, למעט עבודה פקידותית
* עבודה באתרי גידול חקלאיים ובבתי אריזה: עבודה בלתי מקצועית, לרבות עבודת ניקיון ולמעט עבודה פקידותית
* טיפול באדם עם מוגבלות

## תוכניות עבודה מועדפת והעשרה
בשנים האחרונות החלו להתפתח תוכניות עבודה מועדפת המשלבות לימודים וחיי חברה בקיבוצים ומושבים בארץ. תוכניות אלה מציעות שילוב של עבודה מועדפת לפי רוב בענפי החקלאות של ההתיישבות העובדת עם חיי חברה צעירים והעשרה בנושאי יהדות ציונות וחברה ישראלית. התוכנית הראשונה שקמה הייתה "בית מדרש בדרך" ב-2010 בקיבוץ יהל, לאחריה "עבודה עברית" ב-2011 במושב עידן ו"נטעים" ברמת הגולן, ו"חקלאות בעמק" בעמק בית שאן ב-2012, כיום משתתפים בתוכניות מסוג זה מאות צעירים בשנה בכל רחבי הפריפריה של מדינת ישראל.

## קישורים חיצוניים
* מענק לחייל משוחרר בעבודה נדרשת, באתר המוסד לביטוח לאומי
* מענק לחייל משוחרר העובד בעבודה נדרשת, באתר הקרן והיחידה להכוונת חיילים משוחררים
* 

## הערות שוליים

קטגוריה:המוסד לביטוח לאומי
קטגוריה:ישראל: תעסוקה
ערפד לבן-כנפיים

**ערפד לבן-כנפיים** (שם מדעי: *Diaemus youngi*) הוא מין יחיד בסוגו בתת-משפחת הערפדים.

## מאפיינים
ערפד לבן-כנפיים נפוץ בעיקר בדרום ומרכז אמריקה. מצוי בין היתר בארגנטינה, במקסיקו, בוונצואלה, בקוסטה ריקה, בברזיל, בבוליביה ובטרינידד. 

הערפד שוכן במערות ובעצים. הוא פעיל במשך הלילות הקרירים יותר. כשהוא עף הוא מזוהה על ידי קצוות הכנפיים הלבנים שלו.

הערפד ניזון מדם ולרוב מעדיף דם עופות על פני דם יונקים, אם כי זה לא ימנע ממנו ללקט דם מכל מקור שהוא, לרבות מדם אנושי. במקומות מסוימים הוא נחשב כמטרד עקב פגיעה בעופות מבויתים ואף כמפיץ כלבת.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:זיזפיים
קטגוריה:יונקים יחידים בסוגם
קטגוריה:ברזיל: יונקים
קטגוריה:בוליביה: יונקים
קטגוריה:טרינידד וטובגו: יונקים
קטגוריה:בעלי חיים שתוארו ב-1893
JC virus

***JC virus*** (בקיצור: ***JCV***) הוא נגיף השייך לסוג נגיפי *Polyomavirus*. הנגיף בודד לראשונה בשנת 1971, מרקמת מוח של אדם עם חולי מוח מתקדם רב-מוקדי (PML). ראשי התיבות של שם החולה היו JC, ומכאן שם הווירוס: "הווירוס של JC".
הנגיף חולק דמיון מולקולרי וגנטי רב לשני נגיפים נוספים במשפחה: *[[BK virus]]* ו-*[[SV40]]*.

## פתוגנזה
הנגיף נפוץ בקרב בני האדם ונמצא בכ-70 עד 90 אחוזים מכלל האוכלוסייה. אולם בשונה מקרוב משפחתו - *BKV*, מדביק *JCV* בעיקר בתקופת הילדות המאוחרת וגיל ההתבגרות. ההדבקה הראשונית, בדומה ל-*BKV*, תהייה נטולת תסמינים מיוחדים ותתרחש, ככל הנראה, בשני אופנים: על ידי תרסיס באוויר וע"י בליעה והדבקת דרכי העיכול. אחרי ההדבקה הראשונית עלול הנגיף להישאר במערכת העיכול, או מנגד לנדוד לכליות, ולהישאר באיברים אלו לכל אורך החיים במצב רדום (לטנטי). בעודו בכליות, מופרש הנגיף לסירוגין בשתן, כאשר עיקר ההפרשה מתרחשת במהלך ההיריון ובמצבי אימונוסופרסיה.

הנגיף מסוגל לחצות את מחסום דם-מוח די בקלות ולהישאר במצב רדום במערכת העצבים המרכזית, שם הוא גורם להדבקת תאי הגליה מסוג אוליגודנדרוציטים ואסטרוציטים. חולי איידס, חולים במחלות חסר אימוניות ובמדוכאי מערכת החיסון (כגון מושתלי איברים וחולים במחלות אוטואימוניות) נמצאים בקבוצת סיכון מוגברת, היות שדיכוי מערכת החיסון מאפשרת לנגיף לעבור ריאקטיבציה (מעבר ממצב רדום למצב פעיל) ולהוביל למחלת ה-PML, כתוצאה מהרס האוליגודנדרוציטים, שמתבטאת בדלקת של האזור הלבן במוח (אזור עשיר באקסונים של תאי העצב), וגורמת לשחיקה ופגיעה בשכבת המיאלין העוטפת את האקסונים. דבר שמוביל לקשיי דיבור, חולשה בצד אחד של הגוף, אובדן כושר הראייה בעין אחת או בשתי העיניים, אובדן תחושה באחת הגפיים ובסופו של הדבר למוות.

בשנת 2010 פורסמו תוצאות מחקר שנערך במרכז רפואי רבין ובו נמצא קשר ישיר בין נשאות *JCV* לבין הסיכוי לחלות בסרטן המעי הגס.

## אבחנה וטיפול
היות שהנגיף מופרש בשתן ניתן לבודדו, בדומה ל-*BKV*, על ידי הדבקת תאי פיברובלסט. כמו כן ניתן לבודדו בתרבית תאי גליה מהמוח. בדיקה סרולוגית בשיטת ELISA לאיתור נוגדני IgM ו-IgG כנגד הנגיף נחשבת לנפוצה. אולם כיום, נהוג להשתמש בשיטות ה-PCR, על מנת לאשר את נוכחות *JCV* על ידי זיהוי ה-DNA שלו בדם החולה, ושיטת Real Time PCR שאף מכמתת את הנגיף ביחידת נפח מוגדרת (בדרך כלל מספר עותקי DNA למ"ל דם). ביופסיה מרקמת מוח שכיחה בעיקר בקרב חולים בקבוצות הסיכון. את הנגיף ניתן לאתר בביופסיית מוח על ידי שימוש בהיברידיזציה ''in-situ'', או זיהוי ישיר על ידי שימוש בנוגדנים אימנוהיסטוכימיים ופלואורוסצנטיים.

חולים בקבוצות סיכון מטופלים בתרופות אנטי-ויראליות דוגמת סידוֹפוֹבִיר (Cidofovir). התרופה היא אנלוג מבני לנוקלאוטידים, וגורמת לעיכוב בפעילות האנזים הנגיפי DNA פולימראז, מה שמשבש את יכולת השכפול וההתרבות של הנגיף בתאי הפונדקאי. נשאי HIV משלבים בטיפול גם מתן תרופות אנטי-רטרוויראליות דוגמת: מעכבי רוורס טרנסקריפטאז, פרוטאז ואינטגראז.

## לקריאה נוספת

* David O.White, Frank J. Fenner, **Medical Virology** fourth edition, 1994.


## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:נגיפים
ספרות אלג'יראית

ממוזער|טקסט=ציור של ספר, הכולל את דגל אלג'יריה, לוגו בלתי רשמי, המייצג את הספרות האלג'יראית|ציור של ספר, הכולל את דגל אלג'יריה, לוגו בלתי רשמי, המייצג את הספרות האלג'יראית
המונח **ספרות אלג'יראית** מתייחס הן לספרות שנכתבה על ידי סופרים אלג'יראים (שחיים או חיו באלג'יריה של ימינו), אך בהרחבה, גם לספרות שנכתבה בשטח שמשתייך לאלג'יריה ובעבר השתייך למדינות אחרות. חלק מן הספרות האלג'יראית אחרי מלחמת העצמאות של אלג'יריה נכתבה בערבית, אך בשל ההשפעה הניכרת של ההקולוניאליזם הצרפתי, קיימת גם ספרות אלג'יראית ענפה בשפה הצרפתית, וקיימת גם ספרות שנכתבה על ידי סופרים בברברית.

כמה מהסופרים האלג'יראים הראשונים לכתוב בצרפתית היו יהודים, שכן יהודי אלג'יריה נחשפו לתרבות הצרפתית במהירות ואינטנסיביות גבוהים יותר מאלג'יראים אחרים לאחר כיבוש אלג'יריה בידי צרפת. בין הסופרים היהודים האלג'יראים הראשונים בלטו הסופרות, בהן אליסה ראיס, ברת בנישו-אבולקר, מרים בן ובלאנש בן-דהאן, שפעלו במחצית הראשונה של המאה העשרים.

הסופר הידוע ביותר שנולד באלג'יריה הוא אלבר קאמי, צרפתי, שזכה בפרס נובל לספרות ב-1957. סיפוריו (ובהם הנובלה "הזר" שתורגמה גם לעברית) מתארים את החיים באלג'יריה הקולוניאלית, ומביעים מחאה על זכויותיהם המוגבלות של הילידים הלא-צרפתים במושבה. עם זאת, קאמי התנגד לדרישת העצמאות של הלאומנים האלג'יראים, ולכן נחשב כמוקצה במולדתו. המצב הפוליטי השפיע גם על אינטלקטואלים וסופרים אלג'יראים לאחר פרוץ מלחמת האזרחים האלג'יראית ב-1991 והיו שנרצחו על ידי פעילי אסלאם קיצוני, או שברחו לצרפת מפני גורל זה.

בין הסופרים האלג'יראים האחרים ניתן למנות את:
* כאתב יאסין (כולל "נג'מה" שנכתב בזמן המאבק לעצמאות ותורגם לעברית)
* רשיד מימוני (כתב בצרפתית)
* מולוד מעמרי (היה פעיל למען שפת הקבאיליה)
* מולוד פרעון (נרצח על ידי פעילי ה-OAS)
* אסיה ג'באר (כותבת בצרפתית)
* מחמד דיב (כותב בצרפתית)
* רשיד בוג'דרה
* יאסמינה ח'צ'ראא (שם עט של מחמד מולסהול)
* אחלאם מוסטג'נמי
* הסופר היהודי (שהתגורר גם בישראל) נתן אנדריי שוראקי
* המחזאי היהודי בן המאה ה-19 אברהם דנינוס

בנוסף, קיימים סופרים שחיו באלג'יריה לפחות חלק מן התקופה המעצבת שלהם, למשל פרנץ פנון (שנולד באיים הקריביים אך היה מהפעילים לעצמאות אלג'יריה) ולילה סבר (שנולדה כבת לאב אלג'יראי ולאם צרפתייה בצרפת, גדלה באלג'יריה אך חיה כיום בצרפת). הפילוסוף היהודי ז'אק דרידה וחוקרת הספרות היהודייה הלן סיקסו נולדו באלג'יריה.

## קישורים חיצוניים

* 

*
קטגוריה:ערכים שבהם תבנית בריטניקה אינה מתאימה
אוניברסיטת טומסק

**אוניברסיטת טומסק**, הידועה רשמית בשם **האוניברסיטה הממלכתית הלאומית למחקר של [[טומסק]]** (ברוסית: **Национа́льный иссле́довательский То́мский госуда́рственный университе́т**) היא האוניברסיטה הוותיקה ביותר בסיביר. היא הוקמה על פי החלטת המועצה המדינית של האימפריה הרוסית ב-16 (28) במאי 1878.

כאשר הוקמה האוניברסיטה הסיבירית הראשונה ב-1878 ונפתחה ב-1888, האוניברסיטה הכילה פקולטה אחת בלבד – הפקולטה לרפואה והיא הפכה לבסוף לאוניברסיטה הרפואית הממלכתית של סיביר. בהמשך נוסדו עוד פקולטות. מייסד המחלקה למדעי ההרים של האוניברסיטה הוא הגאולוג הנודע, ולדימיר אוברוצ'ב. נכון לשנת 2010, האוניברסיטה הכילה 22 פקולטות שלמדו בהן 12,250 סטודנטים. גאוות האוניברסיטה היא הספרייה המדעית והגן הבוטני הסיבירי שהוקם עוד במאה ה-19. האוניברסיטה הוציאה מתוכה שני חתני פרס נובל. בפברואר 2007 האוניברסיטה רכשה את מחשב "סקיף סיבריה" (СКИФ Cyberia) – מחשב העל הגדול ביותר בחבר המדינות העצמאיות.

כיום לומדים באוניברסיטה 23,000 סטודנטים.

## קישורים חיצוניים

* 

טומסק
קטגוריה:טומסק
קטגוריה:מעוטרי עיטור מהפכת אוקטובר
קטגוריה:מעוטרי עיטור הדגל האדום של העמל
שידורי יהדות איראן

ממוזער|400px|לוגו חדש שידורי יהדות איראן
**שידורי יהדות איראן, הטלוויזיה הפרסית בשפה העברית והפרסית** הוא מיזם הפעיל בערוץ הקהילתי. 

אחרי שנסגר הערוץ הקהילתי באור יהודה, החליט דוד מוטאי במרץ 1996 לפתוח ערוץ שיוקדש למורשת והתרבות של יהדות איראן. הערוץ האיראני בכבלים נפתח בסיוע הערוץ הקהילתי. עד 2010 הופקו למעלה מ-900 תוכניות העוסקות בנושאים שונים הנוגעים ליהדות איראן בישראל. אחת לשבועיים יוצא מגזין חדש לשידור המשודר בערוץ 98. ערוץ מכאן. השידורים הועלו גם ליוטיוב ולפייסבוק. 

בסלנג האיראני שמו של הערוץ "טלוויזיוני מא" מתפרש כטלוויזיה שלי אישית, שלך, שלנו, של כל אחד ואחד מיוצאי איראן.

הפעילים בערוץ הם דוד מוטאי, העורך הראשי של הערוץ, עיתונאי, מגשר בבית דין לעבודה, דובר יוצאי איראן בישראל ומנחה בהתנדבות את הערוץ האיראני בטלוויזיה. 
יפה דני היא סגנית העורך הראשי, מורה במקצועה, ציירת וראש צוות.
מאז 1998 מלווה את דוד מוטאי בהתנדבות ומשמשת כסגנית העורך, מפיקה ראשית וקריינית בשפה העברית.

שידורי יהדות איראן מובילים ומתעדים את התרבות הפרסית בישראל בכל התחומים.
## קישורים חיצוניים

קטגוריה:יהדות איראן ופרס
רודריג בובואה

**רודריג בובואה** (בצרפתית: **Rodrigue Beaubois**; נולד ב-24 בפברואר 1988) הוא כדורסלן צרפתי המשחק בעמדת הרכז בקבוצת אנאדולו אפס מליגת העל הטורקית והיורוליג. גובהו 1.88 מטר.

## ביוגרפיה
בובואה נולד בעיר פואנט-א-פיטר שבגוואדלופ, שם גם התגלה על ידי השחקן מיקאל פיאטרוס. בשנת 2006 החל לשחק במדי קבוצת שולה באסקט בליגת העל הצרפתית.

בעונת 2008/9, עונתו השלישית במדי שולה, הוא קלע 10 נקודות, קלט 2.5 ריבאונדים ומסר 2.3 אסיסטים ב-22 דקות למשחק. בעקבות יכולתו הטובה, נבחר בדראפט ה-NBA לשנת 2009 במקום ה-25 על ידי אוקלהומה סיטי ת'אנדר. מיד לאחר היבחרו, הועבר בטרייד לקבוצת דאלאס מאבריקס.

ב-27 במרץ 2010, בובואה קלע 40 נקודות במשחק נגד גולדן סטייט ווריורס. משחק זה היה משחק השיא שלו בעונת 2009/10. בעונתו הראשונה ב-NBA, הוא שותף ב-56 משחקים וקלע 7.1 נקודות ב-12.5 דקות למשחק.

בעונת 2010/2011 הוא זכה באליפות ה-NBA ביחד עם המאבריקס בגמר נגד מיאמי היט.

## קישורים חיצוניים

* דף השחקן באתר ה-NBA
* דף השחקן באתר draft

קטגוריה:כדורסלנים צרפתים
קטגוריה:כדורסלני דאלאס מאבריקס
קטגוריה:כדורסלני ספירו שרלרואה
קטגוריה:כדורסלני לה-מאן סארת
קטגוריה:כדורסלני שולה באסקט
קטגוריה:כדורסלני שטרסבורג
קטגוריה:כדורסלני סאסקי בסקוניה
קטגוריה:כדורסלני אנאדולו אפס
קטגוריה:בחירות דראפט של אוקלהומה סיטי ת'אנדר
קטגוריה:צרפתים ממוצא גוואדלופי
קטגוריה:צרפתים שנולדו ב-1988
תומר אופנר

**תומר אופנר** (נולד ב-13 באוגוסט 1980) הוא שחקן ישראלי.

## קריירה
אופנר למד משחק בסטודיו למשחק ניסן נתיב בירושלים. 

ב-1997 קיבל את תפקידו הראשון בסדרת הטלוויזיה של הערוץ הראשון "ירוק", שם שיחק בתפקיד אורח. 

ב-2003 שיחק בסרט הקולנוע "תיאום כוונות" (בבימוים של אייל שיראי ואייל חלפון), לצדם של אלון אבוטבול ודן שפירא.

ב-2005 שיחק בסרט הצרפתי "תחיה ותהיה". באותה שנה שיחק גם בסרט הטלוויזיה "איציק" של פרויקט סרטים מכאן של הוט.

ב-2006 שיחק בתוכנית המערכונים "באבאגנוש". 

ב-2007 שיחק בתפקיד ראשי בסרט העצמאי "רופוס", שזכה בפסטיבל הסרטים העצמאיים באנגליה.

בשנים 2007־2009 גילם את מיקי בסדרה "בילי", ששודרה בערוץ ג'טיקס. ב-2009 השתתף במקבץ פרסומות בערוץ ג'טיקס של חכם בשמש כשהוא מגלם את מיקי מ"בילי".

ב-2008 גילם את אלכס בסדרת הטלוויזיה "לשם שינוי", ששודרה בערוץ חינוכית 23. באותה שנה שיחק בתפקיד אורח בסדרה "פרשת השבוע". 

בשנים 2008־2009  גילם את שחר לוין בעונה הרביעית והחמישית של הסדרה "ראש גדול", ששודרה ביס.

בשנים 2010־2013 גילם את איגי בסדרה "חסמבה דור 3" ששודרה בהוט. 

ב-2011 השתתף בתפקיד אורח בסדרה "סימני שאלה", וכן בתפקיד אורח בסדרה הקומית "השועלים" (בתפקיד אביתר), והשתתף בתפקיד אורח בסדרה "פולישוק" (בתפקיד תום כהן, כתב גלי צה"ל).

במקביל למשחק בסדרות טלוויזיה וקולנוע, אופנר מופיע על במות תיאטרון שונות, ובעיקר בהצגות נוער ופרינג', כגון המחזמר "מרקו", ההצגה "מלך ההר", ו"האנשים הקטנים של צ'כוב", אותה ביים אלברט כהן, לצדם של אלברט כהן ועירית גידרון. הצגה זו מתקיימת גם בקפה תיאטרון הקאמרי. הוא מופיע גם בפרסומות.

ב-2013 הופיע אופנר בקליפ לשיר חדש בכיכובו עם זמר הראפ איתי לוקץ' בשיר "אחותך עושה לי את זה". 

ב-2014 השתתף בפרק השלישי של סדרת הדרמה "איש חשוב מאוד", העוקבת אחר חייו של יהודה לוי. באותה השנה השתתף במחזמר "גריז" יחד עם בן רביד ויהונתן בשן. 

ב-2015 שיחק בהצגה "העולם על פי אלון", בתפקיד רועי.

בשנת 2016 התארח בסדרה הקומית של ערוץ 10 "בנות הזהב", גילם את דן.   

בשנת 2017 שב לגלם את דמותו של שחר בסדרה "ראש גדול".

בשנת 2022 הופיע אופנר בהצגה ״לא התכוונתי״.

בשנת 2023 התארח בתוכנית הרדיו ״קול האוניברסיטה״ שהנחה צח שמעון.

## קישורים חיצוניים

* תומר אופנר, באתר סוכנות השחקנים "פרי כפרי"
* תומר אופנר, באתר "הבמה"
* משה אבוטבול, חסמבאי בהילוך גבוה-ריאיון עם תומר אופנר, בבלוג הבידור "משה בתיבה הצהובה", 9 בינואר 2011
* 
* 

## הערות שוליים

קטגוריה:שחקני קולנוע וטלוויזיה ישראלים
קטגוריה:שחקני תיאטרון ישראלים
קטגוריה:בוגרי הסטודיו למשחק ניסן נתיב
קטגוריה:ישראלים  שנולדו ב-1980
מקרים קשים יוצרים דין רע

**מקרים קשים יוצרים דין רע** (מאנגלית: **Hard Cases Make Bad Law**) היא אמרת כנף הגורסת כי חוקים שנחקקים או הלכות שנפסקות כדי לתקן מקרי קיצון קשים, חלים בסופו של דבר על קשת רחבה יותר של מקרים מאשר אלה שהתכוונו לתקן, ולכן נוצר בסופו של דבר דין רע.

גרסה ראשונה של האמרה נטבעה בידי השופט האנגלי רוברט רולף בפסק הדין בעניין וינטרבוטום נ' רייט מ-1842 שעסק בזכותו של נהג כרכרת דואר שנפצע בתאונת דרכים עקב תקלה בכרכרה לתבוע את מי שהתחייב לדאוג לאחזקתה, אף שהחוזה לא נכרת ביניהם באופן ישיר, אלא בין כל אחד מהם לבין חברת הדואר. באותה העת, לפי הדין בממלכה, ניתן היה לתבוע בעילה של רשלנות רק עקב הפרת חוזה. השופט רולף, שדחה את התביעה, קבע בפסק דינו כי על אף הקושי שבהותרת התובע ללא פיצוי, המשמעות של הפיכת ההלכה וקבלת התביעה קשה הרבה יותר:
 

את גרסתו המוכרת של הביטוי טבע השופט האמריקאי אוליבר הולמס בפסק הדין נורת'רן סקיוריטיז נ' ארצות הברית מ-1904, בו נפסק כי חברת נורת'רן סקיוריטיז היא מונופול בתחום הרכבות:
 

גם בתי המשפט בישראל עושים שימוש בביטוי בפסיקותיהם. כך, למשל בפרשת פלונית מ-1964, שעסקה בסמכותו של בית הדין הרבני לדון בתביעה של אדם נגד אשתו שאינה תושבת ישראל. דעת הרוב קבעה כי אין לבית הדין סמכות, בהסתמך על הלכה שנקבעה בפסק דין קודם, אך השופט משה זילברג, שהיה בדעת מיעוט, השתמש בביטוי כדי לקבוע כי לדעתו אין להרחיב את הפסיקה, שהתאימה לעובדות המקרה הספציפי ההוא, לכדי הלכה גורפת, וכי החלתה גם על המקרה הנדון תפגע בבני הזוג. במקרה אחר השתמשה השופטת דליה דורנר בביטוי בפסק דין שעסק בהתיישנות עבירות חניה, בקובעה כי "הכרעתנו בתחולת דיני ההתיישנות חייבת להיות מנותקת מן המקרה הקונקרטי. שכן, כדברי האימרה הידועה, Hard cases make bad law".

גם חברי הכנסת משתמשים לעיתים בביטוי, כדי להביע את התנגדותם להצעת חוק מסוימת. כך, למשל, פתח חבר הכנסת דב חנין את התנגדותו להארכת תוקפו של חוק שהייה שלא כדין (איסור סיוע), במילים "החוק שמובא בפנינו היום הוא עוד דוגמה לאותה אמירה ידועה ומוכרת hard cases make bad law – מקרים קשים מייצרים חוקים רעים".

## הערות שוליים

קטגוריה:אמרות כנף באנגלית
קטגוריה:מונחים משפטיים
דבדו

**דֶבְּדוּ** (בערבית: **دبدو**) היא עיירה בצפון־מזרח מרוקו, המונה, נכון ל-2014, כ-4,960 תושבים. היא ממוקמת בצידו הצפוני של רכס הרי האטלס, כ-150 ק"מ דרומית לחוף הים התיכון.

## הקהילה היהודית
דבדו הייתה מפורסמת בקהילה היהודית שהתגוררה בה ונקראה בעבר גם בשם עיר הכהנים. בתי האב היהודיים הראשיים בדבדו היו: משפחת כהן-סקלי, , , , בן גיגי ואנקונינה. בשנת 1780 היו בעיר 700 משפחות של כהן סקלי. בסוף המאה ה-19 מספר התושבים נאמד בכ-2,000 תושבים, רובם יהודים. 

ככל הנראה ראשוני היהודים שהגיעו לדבדו היו צאצאי פליטי פרעות קנ"א בספרד (1391), יוצאי העיר סביליה. בני כהן-סקלי, התיישבו בה החל משנת 1465. ראשית הקהילה היהודית בדבדו כנראה בסוף המאה ה-15 לאחר גירוש ספרד (1492). 

החל מהמחצית השנייה של המאה ה-19 החלה דבדו להיוודע כמרכז תורני, והיא ייצאה רבנים וחכמים לערים רבות באזור ולמרוקו בכלל. התפתחות זו נבלמה בתחילת המאה ה-20 עם פרוץ מרד בוחמארה.

בשנת 1904 פרץ במזרח מרוקו מרד בו חמארה, המורדים הכבידו ידם על היהודים באזור. בתחילת המאה ה-20 מספר היהודים נאמד בכ-1,600 תושבים, כשליש מכלל האוכלוסייה. משפחת הכהן סקלי, אשר  מדגישה את ייחוסה לצדוק הכהן, היוותה את רוב הקהילה היהודית ומשפחת  היו העשירים בעיר. בשנות ה-20 של המאה העשרים, עם התגברות הביטחון  במרוקו בעקבות משטר החסות הצרפתי (הוחל באזור דבדו החל משנת 1911), רבים מתושביה היהודים היגרו, מטעמים כלכליים, לעיירות שונות בעמקים, ביניהן: ברגנט, גרסיף, תאזה, תאורירת, אוג'דה, מליליה ועוד. 

העיירה נודעה גם בשל סופרי הסת"ם שהיו בה. בשנת 1974 ניתן  לרה"מ יצחק רבין ספר תורה מדבדו, שנכתב על גויל איילה, והוא מסרו למוזיאון ישראל.

ישיבות בעיר - בדבדו שכנו מספר ישיבות, ביניהן ישיבת מוהרש"ך - ארבי לקביר, ישיבת רבי אברהם בן סוסאן, ישיבת רבי אברהם הכהן, ישיבת רבי שמואל מרציאנו ועוד.

## רבנים מפורסמים בעיר
בין רבני העיר וחכמיה המפורסמים נמנו; 

* הרב שלמה הכהן צבאן (ארבי לקביר), ראב"ד דבדו, דיין ופוסק הלכה. 
*הרב אברהם בן סוסאן, לימים ראב"ד בעיר מוגאדור
* הרב שלמה הכהן צבאן, ראב"ד אוג'דה, מחבר הספרים, שו"ת ויאסוף שלמה, שו"ת מעלות לשלמה ושו"ת דובב שפתי ישנים
* הרב דוד הכהן סקלי - מקובל, דיין ואב בית הדין של אוראן שבאלג'יריה, מחבר הספרים שו"ת קריית חנה דוד, דרשות על התורה לך דוד, לדוד ברוך ועוד
*הרב אברהם הכהן צבאן -  דיין, מורה הוראה, ראש ישיבת דבדו ורב העיר מֶלִיָיה שבמרוקו.
*הרב שלמה הכהן זאגורי - דיין, פוסק הלכה ומגדולי חכמי מרוקו, רב העיר תאורירת ומחבר הספר "ויקץ שלמה". חתנו של הרב דוד הכהן סקלי
*הרב שמואל מרציאנו דלחימר - דיין, פוסק הלכה ורב העיר מאזאגן במרוקו. מחבר הספר ויען שמואל. 
*הרב אברהם מרציאנו דלהרהאר - דיין ופוסק הלכה, חבר בית הדין בדבדו ורב באלג'יריה
*הרב אליהו בן גיגי - רב העיר סעידא באלג'יריה
*הרב דוד בן גיגי רב העיר ואב בית הדין בעיר אל קאסר כביר שבמרוקו הספרדית.

## לקריאה נוספת
* קונטרס "ויחל שלמה - יחס העיר דבדו" מאת הרב שלמה הכהן צבאן, הוצאת אור המערב, ירושלים תשס"ב
*"יחס דבדו החדש" מאת אליהו רפאל מרציאנו, ירושלים תשנ"ז
* דבדו - "עיר הכהנים" מאת אליהו רפאל מרציאנו, ירושלים, הוצאת אור המערב, ירושלים תשע"ב

## קישורים חיצוניים

* "קהילת דבדו" מאת אליעזר בשן, פורסם בכתב העת "ברית - כתב העת של יהודי מרוקו
*אוסף יהדות דבדו, מאוספי הארכיון המרכזי לתולדות העם היהודי.
*אתר מורשת כהן-סקלי ותושבי העיר דבדו
* 
* 

## הערות שוליים

קטגוריה:יהדות מרוקו
קטגוריה:מרוקו: יישובים
קטגוריה:דבדו
קטגוריה:קהילות יהודיות במרוקו
קטגוריה:יישובים שהוקמו במאה ה-15
Pawn (שפת תכנות)

**Pawn** (בעבר **Small C**) היא שפת תכנות המפותחת כקוד פתוח ומיועדת לשימוש כשפת תסריט להתאמה אישית של תוכניות. זו שפה חסרת טיפוסים שפותחה על בסיס שפת Small-C, ולה תחביר דומה לשל שפת C.

קוד בשפה מהודר ל P-Code, בדומה לשפת Java, ומורץ על ידי מכונה וירטואלית. ניתן להשתמש גם במפרש לצורך כך.

שפה זו היא השפה העיקרית, יחד עם C++ בשרתי המוד למצב מרובה משתתפים SA-MP של המשחק Grand Theft Auto: San Andreas, ומשמשת בשרתי משחקים רבי-משתתפים נוספים כגון Counter-Strike.

## מקור השם
השפה פותחה על בסיס שפת Small C, שבפני עצמה הייתה דומה מאוד לשפת C. עם זאת, השינויים שבוצעו בשפה, ובהם הסרת הטיפוסים והפיכת המצביעים להתייחסויות (references), היו מהותיים כל כך שלא היה טעם להשאיר את האות C בשם השפה, ולכן החליטו לקרוא לה פשוט Small. שכיחותה של המילה Small באינטרנט הפריעה לחפש מידע אודותיה, ולכן הוחלט לשנות את שמה, ולקרוא לה Pawn.

## מבנה ותכונות
השפה תוכננה במטרה להקל על **התאמה אישית** של תוכניות (על ידי סקריפטים), ולא במטרה **לכתוב** תוכנות. בפרט, תמיכה במבני נתונים היא אחד מצדדיה החלשים של השפה. זאת כיוון שתוכניות בשפה אמורות לבצע מניפולציות על עצמים דרך התוכנה המארחת, ונמנעת מהן (במכוון) גישה ישירה למידע כלשהו. הדרך היחידה בה יכולות תוכניות בשפה לפעול על עצמים היא דרך קריאה לשגרות "ילידות", כלומר שגרות אותן מספקת התוכנה המארחת.

עיקר התכנון בשפה כיוון להעניק לה גמישות בתחום ה**קריאה** לשגרות ופונקציות. השפה מאפשרת הגדרת ערך ברירת מחדל לכל ארגומנט, העברת משתני ערך ומשתני התייחסות, והעברת ארגומנטים על פי שמם או על פי מיקומם. השפה איננה תומכת בבדיקת טיפוסים, כי היא נטולת טיפוסים, אך יש לה מאפיין חלופי - "תיוג", המאפשר להגדיר רשימת תיוגים קבילים עבור ארגומנט.

השפה מאפשרת מספר תחבירים שונים, וכל מתכנת המשתמש בשפה יכול לבחור ביניהם תחביר לפי טעמו.

השפה משמשת גם כשפת תכנות עבור תוספת למשחק קאונטר סטרייק וכן לתוספת עבור משחקי סורס.

## [[תוכנית Hello world|תוכנית שלום עולם]]

הקוד המשתמש להדפיס "Hello World" בשפת הPAWN ובשפת C דומה מאוד:


 #include 
 main()
 {
     print("Hello World");
 }


## קישורים חיצוניים

* 
* שפת Pawn, מסמך 

קטגוריה:שפות תכנות
ים קארה

**[[ים]] קארה** (ברוסית **Ка́рское мо́ре**) הוא ים שולי של אוקיינוס הקרח הצפוני מצפון לסיביר. הוא מופרד מים ברנץ במערב על ידי מצר קארה ונוביה זמליה, ומים לפטב במזרח על ידי הארכיפלג סברניה זמליה. הגבול הצפוני של ים קארה מוגדר גאוגרפית על ידי קו הנפרס מקייפ קוהלסאט שבגרהם בל, ארץ פרנץ יוזף לקייפ מולוטוב, הנקודה הצפונית ביותר בקומסומולטס, סברניה זמליה. 

ים קארה קפוא במשך למעלה מתשעה חודשים בשנה, והנהרות הגדולים הנשפכים אליו הם האוב, היניסיי וטימיר. מרבצי נפט וגז טבעי התגלו בים קארה, אך עוד לא נעשו בו קידוחים נרחבים.

## קישורים חיצוניים

* 

קטגוריה:ימים באוקיינוס הקרח הצפוני
קטגוריה:רוסיה: ימים
ים קארה
משה דנקנר

**משה דנקנר** (8 במרץ 1898 – 17 ביוני 1984) היה מראשוני תעשיית היהלומים בארץ ישראל.

## ביוגרפיה
בנם של מאיר מתתיהו דנקנר ושושנה לבית צלליכין. בשנות ה-30 היה יבואן של קמח וסוכר. במהלך מלחמת העולם השנייה פתח, יחד עם אחיו עובד בן עמי, בית חרושת לליטוש יהלומים בנתניה בשם "אלמז'", שבו העסיק כ-100 פועלים. משה דנקנר היה בין הראשונים שקיבלו סייט ישירות מסינדיקט היהלומים "דה בירס" בלונדון, בזכות הקשרים שפיתחו הוא ואחיו עובד בן עמי עם הארי אופנהיימר, בעליו של התאגיד.

לדנקנר היו 11 ילדים – שישה מאשתו הראשונה רחל, וחמישה מאשתו השנייה, אינס. ילדיה של אינס ירשו את עסקי היהלומים של אביהם, בעוד ילדיה של רחל ירשו את הקרקעות ושאר הנכסים שהיו בבעלותו. נכסים אלו היוו בסיס להקמת דנקנר השקעות ב-1957 כאשר רכשו ממדינת ישראל את מפעל תעשיות מלח לישראל בעתלית. 

נפטר ב-17 ביוני 1984 בגיל 86, והובא למנוחות בבית העלמין הישן של נתניה בשכונת בן ציון .

שניים מנכדיו הם נוחי דנקנר ודני דנקנר.

## הערות שוליים

קטגוריה:תעשיינים ישראלים
קטגוריה:יהלומנים ישראלים
קטגוריה:אנשי עסקים ישראלים
משה
קטגוריה:משפחת צלליכין
קטגוריה:אנשי היישוב ילידי הארץ
קטגוריה:אישים הקבורים בנתניה
קטגוריה:ישראלים שנולדו ב-1898
קטגוריה:ישראלים שנפטרו ב-1984
אניבל קבאקו סילבה

**אניבל אנטוניו קבאקו סילבה** (בפורטוגזית: **Aníbal António Cavaco Silva**; נולד ב-15 ביולי 1939) הוא פוליטיקאי פורטוגלי. כיהן כנשיא פורטוגל בשנים 2006 עד 2016 וכראש ממשלת פורטוגל בשנים 1985–1995.

## ביוגרפיה
קבאקו סילבה נולד בכפר באלגארבה שבדרום פורטוגל. ב-1964 סיים לימודי כלכלה באוניברסיטה הטכנית של ליסבון, וב-1973 קיבל דוקטורט מאוניברסיטת יורק. 

אחרי מהפכת הצפורנים ב-1974 הצטרף למפלגה הסוציאל-דמוקרטית (שלמרות שמה היא מפלגת המרכז-ימין העיקרית בפורטוגל). ב-1980 מונה לשר האוצר בממשלתו של פרנסישקו סה קרניירו.

הוא התנגד להשתתפות מפלגתו בממשלת האחדות עם המפלגה הסוציאליסטית שכיהנה בשנים 1983–1985, והיבחרו לראשות המפלגה ביוני 1985 סימנה את סוף הקואליציה. 

קבאקו סילבה הוביל את מפלגתו לניצחון בבחירות שנערכו ב-6 באוקטובר, אולם התוצאות הספיקו רק לממשלת מיעוט שהוקמה ב-6 בנובמבר. הממשלה נפלה בהצבעת אי אמון ב-1987. בבחירות שהתקיימו בעקבות כך הוביל קבאקו סילבה את מפלגתו לניצחון סוחף עם רוב מוחלט של קולות המצביעים ורוב מוחלט בפרלמנט. בבחירות הבאות ב-1991 רוב זה אף גדל. אולם משבר כלכלי שפגע במדינה ב-1993 הוביל לדעיכה בפופולריות שלו והוא החליט שלא לרוץ בבחירות של 1995, שבהן הפסידה מפלגתו את השלטון.

בשנת 1996 התמודד בבחירות לנשיאות פורטוגל, אך הפסיד לז'ורז'ה סמפאיו. בשנת 2006 התמודד שוב על הנשיאות, הביס את מתחריו מנואל אלגרה ומריו סוארש ונבחר לנשיא פורטוגל. ב-2011 נבחר לכהונה שנייה וכיהן בתפקיד עד מרץ 2016.

## קישורים חיצוניים

* 

* 

קטגוריה:נשיאי פורטוגל
קטגוריה:ראשי ממשלת פורטוגל
קטגוריה:נשיאי המועצה האירופית
קטגוריה:שרי אוצר
קטגוריה:מעוטרי מסדר הכבוד של הרפובליקה הפדרלית של גרמניה
קטגוריה:אבירי מסדר העיט הלבן
קטגוריה:מעוטרי אות לגיון הכבוד
קטגוריה:מעוטרי מסדר הוורד הלבן של פינלנד
קטגוריה:ילידי 1939
אמא אווזה (ראוול)

[ממוזער|"היפהפייה הנמה", השלישי בין שישה תחריטים של [גוסטב דורה]]
**אמא אווזה** (בצרפתית: **Ma mère l'oye**) היא יצירה מוזיקלית מאת המלחין הצרפתי מוריס ראוול.

## גרסאות לפסנתר

ראוול כתב במקור את "אמא אווזה" כדואו פסנתר, לילדי משפחת גודבסקי, מימי וז'אן, בני 6 ו-7. ראוול הקדיש את היצירה בארבע ידיים לילדים (כשם שהקדיש סונאטינה מוקדמת יותר להוריהם). ז'אן ללו (לפי מקורות אחרים -  כריסטיאן ורז'ה)  וז'נבייב דורוני ניגנו אותה בביצוע בכורה. 

היצירה עובדה לפסנתר סולו בידי ידידו של ראוול, ז'אק שארלו, בשנת פרסומה (1910). הפרק הראשון בסוויטה קברו של קופרן מאת ראוול מוקדש לשארלו.

שתי הגרסאות לפסנתר נושאות את כותרת המשנה "cinq pièces enfantines" (חמישה קטעים לילדים). ואלה שמותיהם של חמשת הקטעים:

# Pavane de la belle au bois dormant (פאוואן ליפהפייה הנמה), איטי
# Petit Poucet (אצבעוני הקט), בקצב הליכה מתון
# Laideronnette, impératrice des pagodes ("כיעורונת, קיסרית הפגודות"), בקצב מארש
# Les entretiens de la belle et de la bête (שיחת היפה והחיה) בקצב ואלס מתון מאוד
# Le jardin féerique (גן הפיות), איטי ורציני

בכמה מן הפרטיטורות כלל ראוול ציטטות לשם הבהרת הדברים שביקש להציג. לדוגמה, ל"קטע" השני:

"
 (שארל פרו)

"היפהפייה הנמה" ו"אצבעוני" התבססו על סיפורי שארל פרו, ואילו "כיעורונת, קיסרית הפגודות" נכתב בהשראת הסיפור "הנחש הירוק" שכתבה המתחרה של פרו, מאדאם ד'אולנוי. בפרק זה עושה ראוול שימוש בסולם פנטטוני. "היפה והחיה" מבוסס על גרסה של ז'אן-מארי נסיך בומון. המקור ל"גן הפיות" איננו ברור.

## יצירה תזמורתית

בשנת 1911 תזמר ראוול את היצירה. כעבור שנה הרחיב אותה לבלט בהוספת פרקים חדשים ("פרלוד" ו"מחול הכישור וסצנה") ופרקי-ביניים (אינטרלודים).

# פרלוד - איטי מאוד
# תמונה ראשונה - "מחול הכישור וסצנה"
# תמונה שנייה - "פאוואן ליפהפייה הנמה"
# אינטרלוד
# תמונה שלישית - "שיחת היפה והחיה"
# אינטרלוד
# תמונה רביעית - "אצבעוני"
# אינטרלוד
# תמונה חמישית - "כיעורונת, קיסרית הפגודות"
# אינטרלוד
# תמונה שישית - "גן הפיות"

הצגת הבכורה של הבלט הייתה ב-29 בינואר 1912 בתיאטרון האמנויות בפריז.

## תזמור

היצירה התזמורתית כתובה לכלים הבאים:
* 2 חלילים (אחד משמש גם כפיקולו
* 2 אבובים (אחד משמש גם כקרן אנגלית
* 2 קלרינטים
* 2 בסונים (אחד משמש גם כקונטרבסון)
* 2 קרנות
* טימפני
* תוף גדול
* מצלתיים
* משולש
* גונג
* גלוקנשפיל
* קסילופון
* צ'לסטה
* כלי קשת
* נבל
(ללא חצוצרות, טרומבונים או טובה)

## ראו גם
אמא אווזה

## לקריאה נוספת
Madeleine Goss _ *Bolero - The Life of Maurice Ravel*, Henry Holt,  1940

## קישורים חיצוניים

## הערות שוליים

קטגוריה:יצירות במוזיקה קלאסית
קטגוריה:יצירות מאת ראוול
קטגוריה:מוזיקה על פי יצירות אמנות
רג'פ מיידני

**רג'פ מיידני** (באלבנית: **Rexhep Qemal Meidani**, נולד ב-17 באוגוסט 1944) הוא פוליטיקאי אלבני, שכיהן כנשיא אלבניה בשנים 1997–2002.

מיידני נולד בטירנה, למד באוניברסיטת טירנה והשלים את לימודיו לדוקטורט במדעי הטבע באוניברסיטת קאן שבצרפת (1974). תחילת פעילותו הפוליטית הייתה כאשר ניצב בראש ועדת הבחירות המרכזית בבחירות הרב־מפלגתיות הראשונות באלבניה. בשנת 1996 הצטרף למפלגה הסוציאליסטית של אלבניה ונבחר למזכירה הכללי, ובשנת 1997, אחרי ניצחונה של המפלגה בבחירות, נבחר לנשיא אלבניה, תפקיד בו שירת עד שנת 2002, אז בא על מקומו אלפרד מויסיו.

## קישורים חיצוניים

קטגוריה:נשיאי אלבניה
קטגוריה:אלבנים שנולדו ב-1944
גלפקוס קלירידיס

**גְלַפְקוֹס יוֹאָנוּ קְלִירִידִיס** (ביוונית: **Γλαύκος Ιωάννου Κληρίδης**; 1919 – 15 בנובמבר 2013) היה פוליטיקאי קפריסאי יווני, נשיאה השישי של קפריסין בין השנים 1993–2003.

## ביוגרפיה
קלירידיס נולד בניקוסיה ב-1919. הוא היה בנו הבכור של עורך הדין יואניס קלירידיס , שהיה מועמד המפלגה הפרוגרסיבית של העם העובד לנשיאות קפריסין. במהלך מלחמת העולם השנייה שירת בחיל האוויר המלכותי הבריטי. בשנת 1942 הופל מטוסו בגרמניה, והוא נפל בשבי. הוא נותר כלוא בגרמניה עד תום המלחמה. עם תום המלחמה למד משפטים בקינגס קולג' לונדון וסיים את התואר הראשון ב-1948.

בין השנים 1951–1960 עבד כעורך דין בקפריסין. במהלך השנים 1955–1959 נמנה עם חברי מחתרת אאוקה בקפריסין, שלחמו למען שחרור קפריסין מהשלטון הבריטי. תחת שמו המחתרתי "Hypereides" הגן על לוחמי מחתרת רבים שנתפסו על ידי הבריטים ופעל רבות לחשיפה ותיעוד מקרים של הפרת זכויות אדם על ידי הבריטים.

קלירידיס לקח חלק בוועידת לונדון בשנת 1959, בה הוחלט על עצמאותה של קפריסין. הוא כיהן בתפקיד שר המשפטים בתקופת המעבר בין השלטון הקולוניאלי לבין קבלת העצמאות (1959–1960), ובמקביל עמד באותה תקופה בראש המשלחת היוונית-קפריסאית לוועדה המשותפת לניסוח החוקה. כשקיבלה קפריסין עצמאות ביולי 1960, נבחר כחבר ולאחר מכן ליו"ר הראשון של בית הנבחרים של הרפובליקה, תפקיד אותו מילא עד יולי 1976.

קלירידיס החל לצבור כוח במסגרת המפלגה הדמוקרטית המאוחדת. ב-23 ביולי 1974, בעקבות הפלישה הטורקית לאי ובהתאם להוראות החוקה, נאלץ להחליף את נשיא הרפובליקה הקפריסאית, הארכיבישוף מקריוס, שעזב את האי. עם שובו של הנשיא מקריוס לקפריסין ב-7 בדצמבר זכה קלירידיס להכרת תודה מבית הנבחרים ומהנשיא, על התפקיד החשוב שנטל בתקופת המשבר.

בין השנים 1961 ל-1963 שימש כנשיא הצלב האדום בקפריסין. מתוך הכרה בשירות יוצא מהכלל הוענקה לו הצטיינות וחברות כבוד לכל החיים.

ב-1976 ייסד את האגף הימני של המפלגה הדמוקרטית. הוא השתתף בבחירות לנשיאות שש פעמים, ובשתיים מתוכן נבחר לנשיאות: ב-1993 ושוב ב-1998 (כהונת נשיא קפריסין היא בת חמש שנים). בבחירות לנשיאות ב-2003 ניסה להיבחר לקדנציה שלישית אך הובס בהפרש של 13% על ידי טסוס פפדופולוס. במהלך כהונתו שגשגה קפריסין באופן משמעותי. כלכלתה היציבה הפכה את קפריסין למדינה העשירה ביותר מבין עשר המדינות שהצטרפו לאיחוד האירופי ב-2004. הודות לאישיותו ולהישגיו במהלך שנות כהונתו זכה להערכה רבה הן ממנהיגי העולם והן מאזרחי הרפובליקה. קלירידיס איבד במידת-מה מהפופולריות שלו בשל תמיכתו הבלתי-מסויגת בתוכנית אנאן  לאיחוד קפריסין; בעוד ש-65% מבין הטורקים-קפריסאים הצביעו בעד התוכנית במסגרת משאל עם, הקהילה היוונית-קפריסאית דחתה זאת ברוב של מעל 75%.

קלירידיס היה נשוי לליילה אירן אברהם אירולקר (נפטרה ב-6 ביוני 2007 בבית המשפחה במנאו), יהודייה מקהילת בני ישראל מבומביי. אביה היה הרופא אברהם סולומון אירולקר, והיה רופאו האישי של המהטמה גנדי. בתם, קתרין, היא חברה במפלגה הדמוקרטית, ובמשך שנים שימשה כחברת פרלמנט.

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:נשיאי קפריסין
קטגוריה:טייסי חיל האוויר המלכותי במלחמת העולם השנייה
קטגוריה:בוגרי קינגס קולג' לונדון
קטגוריה:ילידי 1919
קטגוריה:קפריסאים שנולדו במאה ה-20
קטגוריה:נפטרים ב-2013
קטגוריה:קפריסאים שנפטרו במאה ה-21
מעגל (תורת הגרפים)

בתורת הגרפים, **מעגל** (באנגלית: **Cycle graph** או **Circular graph**) הוא גרף המורכב ממסלול לא-ריק המתחיל ומסתיים באותו צומת, כאשר הצמתים היחידים שחוזרים על עצמם הם הצומת הראשון והצומת האחרון.

באופן פורמלי, מעגל הוא גרף בעל צמתים \ v_0,\dots,v_{n-1}, עם הקשתות \ v_i, v_{i+1 \pmod{n}}.

נהוג לסמן גרף מעגל המורכב מ-\ n קשתות כך: *C<sub>n</sub>*. בגרף *C<sub>n</sub>* מספר הקשתות שווה למספר הצמתים (שווה ל-\ n) ודרגת כל צומת שווה ל-2. כלומר, מכל צומת יוצאות שתי קשתות.

## טרמינולוגיה
ישנם שמות נרדפים רבים ל**גרף מעגל**: **גרף מעגל פשוט** (*simple cycle graph*), **גרף מעגלי** (*cyclic graph*), על אף שהשם השני אינו שכיח כיוון שהוא עשוי להתייחס גם למקרה הכללי יותר שבו הגרף מכיל מעגלים (כלומר, אינו גרף חסר מעגלים (*acyclic graph*)). שמות נפוצים נוספים: **מעגל**, **פוליגון**, **n-gon**.

מעגל בעל מספר זוגי של צמתים נקרא **מעגל זוגי** (*even cycle*); מעגל בעל מספר אי-זוגי של צמתים נקרא **מעגל אי-זוגי** (*odd cycle*).

## תכונות
*הגרף הוא גרף קשיר
*הגרף הוא גרף 2-רגולרי
*הגרף הוא בעל מסלול אוילרי
*הגרף הוא בעל מסלול המילטוני
*הגרף הוא גרף 2-צביע - אם ורק אם יש מספר זוגי של צמתים
*הגרף הוא גרף 3-צביע
*הגרף הוא גרף דו-צדדי - אם ורק אם יש מספר זוגי של צמתים

## גרף מעגל מכוון
שמאל|ממוזער|250px|גרף מעגל מכוון שאורכו 8
**גרף מעגל מכוון** הוא סוג של גרף מכוון שהוא גם גרף מעגל. שכל הקשתות בו מופנות לאותו כיוון.

הוצאת קבוצת הצמתים המינימלית שתהפוך את הגרף לחסר מעגלים שווה ל-1. תהליך זה נקרא feedback vertex set.
הוצאת קבוצת הקשתות המינימלית שתהפוך את הגרף לחסר מעגלים שווה ל-1. תהליך זה נקרא feedback arc set.

בגרף זה, דרגת הכניסה שווה ל-1 ודרגת היציאה שווה ל-1.

## דרכים למציאת מעגלים בגרפים

# **עקרון [[עקרון שובך היונים|שובך היונים]]:** כל מסלול בגרף באורך n+1 קודקודים מכיל מעגל.
# **קיימים 2 או יותר [[עץ פורש|עצים פורשים]] לגרפים:** אין גרף שיש לו יותר מ-2 עצים פורשים, אם יש יותר מעץ פורש אחד אז מדובר במעגל, עבור K עצים פורשים ניתן לצייר מעגל בעל K צמתים.
# **הרצת אלגוריתם [[אלגוריתם חיפוש לעומק|DFS]]:** במהלך הרצת האלגוריתם כל קשת אחורה שאינה בעץ הפורש היא מעגל.

## ראו גם
*גרף שלם

## קישורים חיצוניים

* 

קטגוריה:תורת הגרפים
אלווארו אוריבה

**אלווארו אוריבה ולס** (בספרדית: **Álvaro Uribe Vélez**), הוא הנשיא ה-31 של קולומביה שכיהן בין השנים 2002 ל-2010.
## ביוגרפיה
אוריבה נולד במדיין שבקולומביה. למד משפטים באוניברסיטת הרווארד. הוא כיהן כראש העירייה בשנות השמונים וכמושל אנטיוקיה בשנות התשעים של המאה ה-20. היה ראש העירייה של העיר מדיין בסוף שנת 1982. בשנים 1986-1994 ומשנת 2014 ועד היום חבר בסנאט של קולומביה. בשנת 2002 החל את תקופת כהונתו כנשיא קולומביה, ונבחר שוב בשנת 2006 לקדנציה שנייה.

בתקופת כהונתו בת שמונה השנים הכריז מלחמת חורמה על ארגון הFARC, שרצח את אביו וניסה להתנקש פעמים רבות בחייו, והצליח להחליש אותו בסיוע ארצות הברית באופן משמעותי ביותר, ולהזרים השקעות רבות למדינה, דברים שגרמו לו להיות מאוד פופולרי בעיני הציבור הרחב. יוזמה לשנות את החוק ולהריץ אותו לקדנציה שלישית לנשיאות נעצרה לאחר שבית המשפט החוקתי, קבע שהדבר בניגוד לחוקה.

היה מסוכסך עם הוגו צ'אווס נשיא ונצואלה והיה אחד מיריביו הגדולים.
בשנת 2009 קיבל מדליית החירות הנשיאותית.

## קישורים חיצוניים

* 

* 

קטגוריה:נשיאי קולומביה
קטגוריה:מעוטרי מדליית החירות הנשיאותית
קטגוריה:ראשי עיריות בקולומביה
קטגוריה:מדיין: אישים
קטגוריה:קולומביאנים ממוצא ספרדי
קטגוריה:בוגרי בית הספר למשפטים באוניברסיטת הרווארד
קטגוריה:קולומביאנים שנולדו ב-1952
שחר אבקשך

**שַׁחַר אֲבַקֶּשְׁךָ** הוא פיוט שחיבר הפייטן רבי שלמה אבן גבירול. הפיוט חובר כאחד מפיוטי הרשות לנשמת כל חי ביום הכפורים, אך מושר בקרב קהילות רבות במועדים שונים. כך למשל, בקרב קהילות גאורגיה נהגו לשוררו בשחרית של חג הפסח, לאחר חזרת העמידה.

## מבנה הפיוט ותוכנו
הפיוט מכיל ארבעה בתים קצרים, הנאמרים בתפילת שחרית קודם לתפילת "נשמת כל חי". פיוטים דומים חוברו על ידי אבן-גבירול כרשויות לתפילת נשמת, והם מקבילים ל"שחר אבקשך" מבחינה סגנונית ותוכנית, בהם, "שפל רוח" ו"שחרתי בכל שחרי ונפשי".

בבית הראשון קיימת פנייה לקב"ה ומוזכר הזמן בו נאמר הפיוט, "שחר אבקשך". בבית השני מודגש הפער בין האדם לבוראו והרגשות העזים שחש הדובר בעקבות זה, "אעמוד ואבהל". בבית השלישי שואל הדובר באופו רטורי מה יוכל לעשות במסגרת כוחותיו הגופניים המוגבלים. את התשובה הוא מוצא בבית הרביעי, בו הוא מבין כי כל עוד קיימת בו "נשמת אלוה" יוכל להתקרב לאל באמצעות "זמרת אנוש". המילים האחרונות בפיוט קושרות אותו לתפילת "נשמת" עבורה חובר.

בשנות האלפיים זכה הפיוט ללחן עכשווי בידי הרב יהושע אנגלמן, והפיוט בלחן זה מושר מדי קבלת שבת בקהילת יקר בתל אביב, שבה שימש אנגלמן כרב.

## אמצעים אמנותיים
* ממוזער|הפיוט בכתובת ברחוב אבן גבירול בשכונת רחביה בירושלים.אקרוסטיכון - האותיות הראשונות בארבעת הבתים מרכיבות את שמו הפרטי של המחבר, שלמה.
* שיבוץ - בפיוט משובצים מילים וביטויים מספר תהילים ומהפיוט נשמת כל חי.
* מצלול - שני הצלילים הדומיננטיים בפיוט הם "בי" ו"ך" המדגישים את הניגוד בין גדולת האל ("ך") לאפסיות האדם ("בי").
* תפארת הפתיחה - חריזה בבית הראשון בין הדלת לסוגר, והצגת הנושא המרכזי של הפיוט, רצונו של הדובר להתקרב לאלוהיו, על ידי תפילה מבוקר עד ערב.

## לקריאה נוספת
* דב ירדן, **שירי הקדש לרבי שלמה אבן גבירול** כרך א, עמ' 79.

## קישורים חיצוניים

* 
* שחר אבקשך
* שחר אבקשך 
* .
* שחר אבקשך בביצוע של יהושע אנגלמן.
* שחר אבקשך בביצוע של ישיבת ההסדר ירוחם.

## הערות שוליים

קטגוריה:שירי שלמה אבן גבירול
קטגוריה:רשויות לנשמת
קטגוריה:יצירות עם אקרוסטיכון
קטגוריה:פיוטי יום הכיפורים
הנסיכה שארלוט מוויילס

**הנסיכה שארלוט מוויילס** (באנגלית: **Princess Charlotte Augusta of Wales**; 7 בינואר 1796 - 6 בנובמבר 1817) הייתה בתם היחידה של ג'ורג', הנסיך מוויילס, שהיה יורש העצר הבריטי (לימים ג'ורג' הרביעי, מלך הממלכה המאוחדת) ואשתו הנסיכה קרולינה מבראונשווייג-וולפנביטל. הנסיכה שארלוט נפטרה בהיותה בת 21 במהלך הלידה של בנה בכורה. אילו הייתה מאריכה ימים וחיה אחרי סבה, המלך ג'ורג' השלישי, ואביה, ג'ורג' הרביעי, היא הייתה הופכת למלכת בריטניה.
[250px|ממוזער|ימין|[קרוליין, נסיכת ויילס, והנסיכה שארלוט, ציור מאת תומאס לורנס]]
## ביוגרפיה
שארלוט נולדה ב-7 בינואר 1796 בבית קרלטון, לונדון, לג'ורג', נסיך ויילס ולקרולינה מבראונשווייג-וולפנביטל, בתם של קרל וילהלם פרדיננד, דוכס בראונשווייג-וולפנביטל ואוגוסטה, נסיכת בריטניה. נישואי הוריה של שארלוט עלו על שרטון עוד בטרם לידתה. היא גדלה תחת השגחתו של אביה, ואילו אמה לא יכלה לבקר אותה אלא לעיתים נדירות בלבד, בטרם עזבה לצמיתות את בריטניה.

בשנת 1816 פגשה שארלוט את לאופולד, נסיך סקסוניה-גותה-זאלפלד. בתחילה סלדה שארלוט מלאופולד, אולם לבסוף היא נענתה לחיזוריו והזוג התחתן בסוף אותה שנה. הזוג נעשה פופולרי ביותר בחיי החברה של בריטניה. הם בילו את ימי נישואיהם בין ביתם בקלרמונט פארק לדירתם בלונדון. בתחילת 1817 הרתה שארלוט, אך ההיריון הסתיים באסון. שארלוט נפטרה ב-6 בנובמבר 1817, לאחר צירי לידה קשים. התינוק נולד מת.

דבר מותה של הנסיכה הפופולרית מוויילס הכה את תושבי בריטניה באבל כבד. שארלוט הייתה סמל לתקווה לעתיד בית המלוכה בבריטניה לאחר שלטונו הממושך של סבה חולה הנפש ואביה מרובה השערוריות. מותה של הנסיכה שארלוט אילץ את דודיה להינשא ולהעמיד צאצאים אשר יוכלו לרשת, ביום מן הימים, את כס המלוכה הבריטי. דודה של שארלוט, אדוארד, הדוכס מקנט, נישא לגיסתה של שארלוט, ויקטוריה, נסיכת סקסוניה-קובורג-זאלפלד, אחותו של הנסיך לאופולד. מנישואים אלה נולדה הנסיכה ויקטוריה, לימים ויקטוריה, מלכת הממלכה המאוחדת. מבני ציבור רבים בבריטניה נקראו על שמה של שארלוט. בתו היחידה של לאופולד מנישואיו השניים, שרלוט, נסיכת בלגיה (שהייתה קיסרית מקסיקו), נקראה על שמה של שארלוט.

## אילן יוחסין

## קישורים חיצוניים

* 

קטגוריה:הממלכה המאוחדת: היסטוריה
קטגוריה:בית הנובר
קטגוריה:אישים הקבורים בקפלת ג'ורג' הקדוש בטירת וינדזור
קטגוריה:ילידות 1796
קטגוריה:בריטים שנולדו ב-1796
קטגוריה:נפטרות ב-1817
קטגוריה:בריטים שנפטרו ב-1817
נור (מחוז)

**נור** (בצרפתית: **Nord**, צפון) הוא מחוז בצרפת בחבל נור-פה דה קאלה, הנמצא בצפון צרפת המטרופולינית. נור נוצר מתוך המחוזות ההיסטוריים של רוזנות אינו, רוזנות פלנדריה והארכיבישופות הקתולית של קמברה. סמל ודגל המחוז הנוכחיים היו שייכים בעבר לרוזנות פלנדריה.

זהו המחוז המאוכלס ביותר בצרפת, והיחידי במדינה בו מדוברת הולנדית לצד הצרפתית. נור גובל במחוזות פה-דה-קאלה ואן, בבלגיה ובים הצפוני. בירת המחוז, והעיר הרביעית בגודל אוכלוסייתה בצרפת, היא ליל.

## קישורים חיצוניים

* 

* אתר הנציבות הרשמי
* אתר המועצה הכללית

קטגוריה:ערכים שבהם תבנית בריטניקה אינה מתאימה
קטגוריה:נור-פה דה קאלה
קטגוריה:או-דה-פראנס: מחוזות
טארן וגארון

**טארן וגארון** (בצרפתית: **Tarn-et-Garonne**, באוקסיטנית: **Tarn e Garona**) הוא מחוז בצרפת בחבל מידי-פירנה, הנמצא בדרום מערב צרפת המטרופולינית. המחוז הוקם ב-4 בנובמבר 1808 מתוקף צו של נפוליאון כשמעל לחצי מהטריטוריה נלקחה ממחוז לוט, ומעל לשליש מגארון עילית. בירת טארן וגארון היא מונטובן.

## קישורים חיצוניים

* 
* אתר הנציבות הרשמי
* אתר המועצה הכללית
* 

קטגוריה:ערכים שבהם תבנית בריטניקה אינה מתאימה
קטגוריה:צרפת: מחוזות
קטגוריה:מידי פירנה
מאנש

**מאנש** (בצרפתית: **Manche**) הוא מחוז בצרפת בחבל נורמנדי תחתית, הנמצא בצפון צרפת המטרופולינית ונקרא על שם תעלת למאנש (השרוול). המחוז הוקם ב-4 במרץ 1790 והוא אחד מ-83 המחוזות המקוריים שנוצרו לאחר המהפכה הצרפתית. עד 1796 הייתה בירת המחוז קוטנס (Coutances), והיא חזרה לתפקד כבירת מאנש לאחר מלחמת העולם השנייה, בגלל ההרס הכמעט מוחלט של בירתה החדשה סן-לו (Saint-Lô) במהלך הפלישה לנורמנדי. לאחר שהאחרונה נבנתה מחדש, היא חזרה לתפקד כבירה.

## קישורים חיצוניים

* 
* אתר הנציבות הרשמי
* אתר המועצה הכללית

קטגוריה:ערכים שבהם תבנית בריטניקה אינה מתאימה
קטגוריה:נורמנדי: מחוזות
קטגוריה:נורמנדי תחתית
סייג רום

ממוזער|סייג רום הוא הגובה המקסימלי שכלי טיס יכול להגיע אליו
הביטוי **סייג רום** מתאר את הגובה המקסימלי אליו מסוגל להגיע כלי טיס. יש להבדיל מונח זה מהמונח תקרת שירות שמתאר את הגובה המקסימלי בו כלי טיס מסוגל לנסוק במהירות 100 רגל לדקה.

במהלך תנועתו של כלי טיס באוויר, ישנה חשיבות ללחץ האוויר בסביבת כלי הטיס. בעזרת המנוע (בוכנה או סילון) נע כלי הטיס ונוצרת זרימת אוויר על משטחי העילוי וגוף המטוס
אשר מחזיקים את כלי הטיס באוויר. ככל שעולים גבוה יותר באטמוספירה, כך קטנה יותר כמות החמצן באוויר ומנוע כלי הטיס אינו מסוגל להגיע לניצולת מספיקה כדי לשמור על מהירות כלי הטיס באוויר (מנוע זקוק לחמצן לצורך הנעתו). כך כלי הטיס מתחיל לרדת מגובה הטיסה לגובה בו יש מספיק חמצן המאפשר ניצולת מלאה למנוע.

## ראו גם
* הנדסת אווירונאוטיקה

קטגוריה:אווירודינמיקה
קטגוריה:תעופה
קלבדוס (מחוז)

**קלבדוס** (בצרפתית: **Calvados**) הוא מחוז בצרפת בחבל נורמנדי, הנמצא בצפון צרפת המטרופולינית.
יש הטוענים שהמחוז נקרא על שם ספינת הארמדה הספרדית סלבדור (Salvador) שטבעה בקרבת ארומאנש לה בן ב-1588, ויש הגורסים כי מקור שמה הוא calva dorsa, "סלעים חשופים", על שם שני סלעים בקרבת החוף. המחוז הוקם ב-1790 מתוך מחוז נורמנדי והוא אחד מ-83 המחוזות המקוריים שנוצרו לאחר המהפכה הצרפתית.

קלבדוס גובל במחוזות סן-מריטים, אר, אורן ומאנש ומצפון לו נמצא מפרץ הסן, חלק מתעלת למאנש. בירת המחוז היא העיר קן (Caen). לוחמי בעלות הברית נחתו ולחמו בחופי קלבדוס במסגרת הפלישה לנורמנדי.

## קישורים חיצוניים

* 

* אתר הנציבות הרשמי
* אתר המועצה הכללית

קטגוריה:ערכים שבהם תבנית בריטניקה אינה מתאימה
קטגוריה:נורמנדי: מחוזות
קטגוריה:נורמנדי תחתית
אוד

**אוֹד** (בצרפתית ובאוקסיטנית: **Aude**) הוא מחוז בצרפת בחבל אוקסיטניה, הנמצא בדרום-מרכז צרפת המטרופולינית ונקרא על שם הנהר אוד. המחוז מכונה גם ארץ הקתרים, כת שפעלה באזור בין המאה ה-11 לה-13. המחוז הוקם ב-1790 מתוך מחוז לנגדוק והוא אחד מ-83 המחוזות המקוריים שנוצרו לאחר המהפכה הצרפתית. המחוז מוקף במחוזות הפירנאים המזרחיים, ארייז', גארון עילית, טארן, וארו ובמפרץ ליון ממזרח. בירת אוד היא העיר קרקסון, אתר מורשת עולמית, הידועה בעיקר בזכות ביצוריה המרשימים, הכוללים חומת עיר כפולה ובה צריחים ומגדלי שמירה.

## קישורים חיצוניים

* אתר הנציבות הרשמי
* אתר המועצה הכללית

## הערות שוליים

קטגוריה:צרפת: מחוזות
קטגוריה:אוקסיטניה (חבל מנהלי)
חידוש (פירושונים)

בעברית, **חידוש** הוא תיאור המבטא דבר-מה שאינו שגרתי, המוסיף תוכן אחר, לא צפוי ולעיתים מפתיע.
קלוקולאן

**קלוקולאן** (אנגלית: **Clocolan**, סות'ו: **Hlohlolwane** משמעות: **קום והילחם**) היא עיירה קטנה שהוקמה בשנת 1906 בפרובינציית המדינה החופשית שבדרום אפריקה. קלוקולאן שוכנת באזור עשיר במחצבי אבן חול. אזור זה נכבש בראשית המאה ה-19 מידי ממלכת לסוטו. מחוז קלוקלאן הוא המחוז השני בקוטנו בדרום אפריקה, אך עם זאת הוא המחוז הפורה והמפותח חקלאית במדינה, ובו מגדלים חיטה ותירס, עדרי בקר וכבשים, וכן פירות מיוחדים כגון דובדבנים.

## קישורים חיצוניים

*  

## הערות שוליים

קטגוריה:דרום אפריקה: ערים
קטגוריה:המדינה החופשית: גאוגרפיה
קטגוריה:יישובים שהוקמו ב-1906
אוכל, שתייה, ביחד, לבד

**אוכל, שתייה, ביחד, לבד** היא סדרת טלוויזיה ישראלית דוקומנטרית בת 4 פרקים, המתעדת את יושבי מסעדת "הבראסרי" בתל אביב במהלך יממה אחת.

בלב רחוב אבן גבירול שוכנת מספר שנים מסעדת ה"ברסארי". במקום, הפתוח 24 שעות ביממה, מתקבצים אנשים מכל הסוגים המאפיינים את הכרך: ברמנים צעירים, סטודנטים, קשישות וקשישים, ידוענים ועובדים קשי יום. כולם מנסים לחוות כמה שעות של ביחד בתוך הלבד האורבני החונק. הפרקים, המצולמים כל אחד בשעה אחרת של היממה, מספרים סיפור אחד: את סיפורם של אנשים הרוצים מעט קרבה.

## קישורים חיצוניים
* 
* 

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:סדרות טלוויזיה ישראליות שעלו לשידור בשנת 2007
קטגוריה:סדרות טלוויזיה תיעודיות ישראליות
קטגוריה:תל אביב-יפו בטלוויזיה
The Sins of Thy Beloved

**The Sins of Thy Beloved** הייתה להקת מטאל גותי מברין, נורווגיה.

## היסטוריה
הלהקה הוקמה בנובמבר 1996 בידי גלן מורטן נורדבה, ארילד כריסטנסן וסטיג יוהנסן. הלהקה נקראה בהתחלה "Purgatory" (כור המצרף) אך כעבור זמן קצר החליטו לשנות את שמם לשם פחות נפוץ. אניטה אוגלנד ואולה אארסטד הצטרפו ללהקה זמן קצר לאחר מכן. את הדמו הראשון שלהם "All Alone" הם הקליטו בחודשי ינואר ופברואר של שנת 1997. אנדרס תיו ואינגפריד סטנסלנד הצטרפו ואז הקליטה הלהקה את הדמו השני "Silent Pain" בינואר 1998. פיט יוהנסן ניגן בכינור בדמו זה, למרות שעדיין לא היה חבר רשמי בלהקה. הוא הצטרף ללהקה להקלטת אלבומה המלא הראשון "Lake of Sorrow" ב-1998. אחרי הקלטת האלבום הלהקה קיימה מסע הופעות ברחבי אירופה. אחרי המסע הקליטה בשנת 2000 את האלבום השני שלהם "Perpetual Desolation". דיסק ווידאו של הופעה חיה שלה הופץ ב-2001 אך לא זכה לתפוצה כלל עולמית ולכן קשה להשיגו. גם בעקבות אלבום זה יצאה הלהקה למסע הופעות אך המסע היה מתיש וגרם לאניטה אוגלנד, אנדרס תיו ואינפגריד סטנסלנד לעזוב את הלהקה ב-2001. בעקבות עזיבתם של השלושה, הלהקה הקפיאה את פעילותה, ואילו פיט יוהנסן עזב לנגן בכינור עבור טריסטניה ומאוחר יותר סירניה.  הלהקה ניסתה לחדש את פעילותה ב-2005 וב-2007 היו שמועות שאניטה חזרה ללהקה, אך היא עדיין נשארה לא פעילה וב-2008 התפרקה סופית.

## מוזיקה
סגנון המוזיקה של The Sins of Thy Beloved אופייני למטאל הגותי הסקנדינבי. The Sins of Thy Beloved מושוות לעיתים קרובות ללהקות מטאל גותי אחרות דוגמת טריסטניה ו-Theatre of Tragedy, בעיקר בגלל שהלהקה משלבת זמרת סופרן נשי עם גרואלינג גברי, שילוב שנפוץ במטאל הגותי וידוע כ"שירת היפה והחיה". המוזיקה של הלהקה משלבת מקצבים וריפים של דום-דת' ודת' מטאל לצד שימוש אינטנסיבי בכינור, בעיקר באלבום Lake of Sorrow. השימוש בשירת היפה והחיה בליווי כינור וקלידים מאפיין להקות מטאל גותי רבות מנורווגיה. ההופעות החיות שלהם יותר קרובות לדת' מטאל מאשר ההקלטות באולפן, בהן משתמשים באפקטים נוספים ועיבודים שאי-אפשר לעשות בהופעה חיה (יותר כלים קלאסיים, מקהלות וכו').

## דיסקוגרפיה
### אלבומים מלאים
* 
* 

### דמואים
* 

### EPs
* 

## חברי הלהקה
### הרכב אחרון
* גלן מורטן נורדבה (Glenn Morten Nordbø) - גרואלינג, גיטרה (1996–2008)
* ארילד כריסטנסן (Arild Christensen ) - גרואלינג, גיטרה (1996–2008)
* אולה אארסטד (Ola Aarrestad) - גיטרת באס (1996–2008)
* סטיג יוהנסן (Stig Johansen) - תופים (1996–2008)
* אניטה אוגלנד (Anita Auglend) - שירה נשית, סופרן (1996–2001, 2007–2008)
* מייקן אולאיסן (Maiken Olaisen) - קלידים (2005–2008)

### עבר
* אנדרס תיו (Anders Thue) - קלידים, פסנתר (1997–2001)
* אינגפריד סטנסלנד (Ingfrid Stensland) - קלידים, פסנתר (1997–2001)
* פיט יוהנסן (Pete Johansen) - כינור (1998–2001)

### אורחים / זמניים
* נגה מארי אאנבי (Hege-Marie Aanby) - שירה (2001)
* מונה ואלין (Mona Wallin) - שירה (2005)

## קישורים חיצוניים

* The Sins of Thy Beloved באתר BNR Metal Pages

קטגוריה:להקות מטאל גותי
קטגוריה:להקות מטאל סימפוני
קטגוריה:להקות דום מטאל
קטגוריה:להקות דת' מטאל
קטגוריה:להקות נורווגיות
קטגוריה:שישיות מוזיקליות
קטגוריה:להקות שהוקמו בשנת 1996
קטגוריה:להקות שהתפרקו בשנת 2001
גו-קה

**גו-קה** (תוף גדול בקריאולית) הוא מונח המתייחס הן לתוף ידני והן למוזיקה הנוצרת ממנו.

מקורותיו של התוף במערב אפריקה. כאשר מתייחסים למוזיקה מדברים על מוזיקה שנוצרה על ידי העבדים בגוואדלופ וצאצאיהם. ריקודים רבים ומקצבים רבים מתייחסים לכבלים שקשרו את העבדים והמכות שספגו האפריקאים תחת משטר העבדות.

בשנת 2014 הכיר ארגון אונסק"ו במוזיקת הגו-קה של גוואדלופ כמורשת תרבותית בלתי מוחשית.

## מקצבים
למוזיקת הגו-קה שבעה מקצבים מרכזיים, כשלכל מקצב סגנון ריקוד:
* לאווז [Lewoz]- קצב המלחמה.
* קלדג'ה [Kaladja]- מסמל את המאבקים של האהבה.
* פאג'נבל [Pagenbel]- מקצב של ריקוד קצירת קני הסוכר שנקצרו על ידי עבדים שהובאו בעיקר ממדינות מערב אפריקה.
* טומבלאק [Toumblak]- ריקוד אהבה ופוריות.
* גראג' [Grage]- מקצב לעבודת חקלאות.
* רולה [Roulé]- מקצב וריקוד המושפע רבות מריקוד הוואלס.
* מינדה [Mindé]- מקצב של חגיגות וקרנאבלים.

## קישורים חיצוניים

* אתר על גו-קה 

קטגוריה:מחול
קטגוריה:סגנונות מוזיקליים
קטגוריה:כלי הקשה
קטגוריה:גוואדלופ
המנון הונגריה

שמאל|ממוזער|250px|כתב היד המקורי של תווי ההמנון

**ההמנון** (בהונגרית: **Himnusz**) הוא **[[המנון לאומי|ההמנון הלאומי]]** של **[[הונגריה]]**. הוא נכתב על ידי המשורר ההונגרי פרנץ קלצ'יי (Ferenc Kölcsey) בשנת 1823, והלחן חובר על ידי המלחין והמנצח ההונגרי פרנץ ארקל (Ferenc Erkel). ההמנון אומץ בשנת 1844.

## מילות ההמנון
בטקסים רשמיים, מושמע הבית הראשון של ההמנון המלא.

## מדיה

## ראו גם

## קישורים חיצוניים

* ההמנון ההונגרי (וידאו – כתוביות ב-33 שפות)

## הערות שוליים

הונגריה
קטגוריה:הונגריה: סמלים לאומיים
פפין האמצעי

**פפין האמצעי** או **פיפין השני** (מכונה גם **פיפין מהרסטל**; 635 או 645 – 16 בדצמבר 714) היה המאיורדומוס של אוסטרזיה החל מ-680 ועד מותו, ושל נויסטריה וממלכת בורגונדיה בשנים 687–695. הוא היה גם המאיורדומוס הראשון ששלט כ"דוכס הפרנקים" ומבחינת כוחו הוא האפיל על זה של מלכי השושלת המרובינגית אותם שירת, אשר היו "*Rois fainéants*" (מלכים עושי-כלום).

## ביוגרפיה
פפין נולד בז'ופיל (Jupille-sur-Meuse), בימינו חלק מלייז'. שמו נובע מהרסטל, שבאזור לייז' (בבלגיה של ימינו). הוא היה נכדם של ארנולף ממץ מצד אביו, אנסגיזל, ושל פפין מלנדן, מצד אמו, בגה. הנישואין בין השניים איחדו את שני השבטים העיקריים בממלכת המרובינגים למה שיקרא מאוחר יותר השושלת הקרולינגית. ב-656 או 657 הוצא להורג דודו של פפין, גרימואלד הזקן, והיה נראה כאילו בא הקץ על שושלתו של פפין הזקן - באמצע שנות ה-70 של המאה ה-7 נותרו בחיים רק בתו בגה ונכדו פפין. פפין נישא בשלב זה לפלקטרודיס, בתם של הרוזן הוגוברט ואירמינה מטריר, בעלי כוח בממלכה המרובינגית.

פפין מוזכר בפעם הראשונה במסמכים היסטוריים בערך בתקופה זו, כשהוא נלחם, יחד עם מרטין, הדוכס משמפן, נגד אברוין, המאיורדומוס של נויסטריה. השניים הפסידו בקרב ליד לאן ב-679 ומרטין נהרג. המלחמות בין הצדדים השונים באימפריה המרובינגית המשיכו לתוך שנות ה-80 של המאה ה-7 וגם אברוין נרצח על ידי מתנגדיו. ב-687 שם פפין קץ לעימות בין המלכים למאיורדומי שלהם, על ידי ניצחונו בקרב טרטי, והפך למעשה השליט היחיד של כל הפרנקים. החלקים השונים של הממלכה לא קיבלו את שלטונו בקלות, ופפין הטיל את האחריות על החלק המזרחי, שמסרב לקבל את שליטתו, לידיו של בנו גרימואלד הצעיר. יורשו של פפין היה בנו הבלתי-חוקי קרל מרטל.

## קישורים חיצוניים

* 
* 

קטגוריה:פיפינידים
קטגוריה:פרנקים
קטגוריה:מאיורדומי
קטגוריה:ילידי 635
קטגוריה:נפטרים ב-714